Прохоренкэ Александр и цIэр фIащ
Къэбэрдей-Балъкъэрым и хабзэубзыху органым и зэIущIэм Парламентым и депутатхэм щыдаIыгъащ республикэм хиубыдэ къуршхэм ящыщ зым Урысейм и ЛIыхъужь Прохоренкэ Александр и цIэр фIэщыным теухуауэ Урысей Федерацэм ЗыхъумэжыныгъэмкIэ и министерствэм къыхилъхьа жэрдэмыр. Щыгур Осетие Ищхъэрэм деж иIэ гъунапкъэм хуозэ.
Лейтенант нэхъыжь Прохоренкэ Александр къулыкъу ищIэу щыхэкIуэдащ Сирие Хьэрып Республикэм, Пальмирэ къалэр хуит къэщIыжыным теухуа зауэр щекIуэкIым.
КъБР-м и Iэтащхьэм и къалэнхэр пIалъэкIэ зыгъэзащIэмрэ Правительствэмрэ
я пресс-IуэхущIапIэ.
